laion/Wikipedia-Exotic huggingface dataset:
פרס אוסקר לשיר המקורי הטוב ביותר

פרס אוסקר לשיר המקורי הטוב ביותר (Academy Award for Best Original Song) הוא אחד מהפרסים הניתנים מדי שנה לאנשים שעובדים בתעשיית הקולנוע על ידי האקדמיה האמריקאית לקולנוע (AMPAS). הפרס ניתן לכותבי השירים שהלחינו וכתבו את השיר המקורי הטוב ביותר שנכתב במיוחד עבור סרט מסוים. מבצעי השיר אינם זוכים בפרס האוסקר, אלא אם כן הם כתבו את המילים או את הלחן. הפרס ניתן לראשונה בטקס פרסי אוסקר ה-7, על סרטי שנת 1934. המועמדויות מוצעות על ידי חברי האקדמיה העוסקים במוזיקה (כותבי שירים ומלחינים) והזוכים נבחרים על ידי כלל חברי האקדמיה. הדרישה המקורית הייתה רק שהשיר הופיע בסרט מהשנה שקדמה לטקס. כלל זה שונה לאחר טקס פרסי אוסקר ה-14 (1941), כאשר השיר "הפעם האחרונה שראיתי בפריז", מתוך הסרט "Lady Be Good", עם מוזיקה מאת ג'רום קרן ומילותיו של אוסקר המרשטיין, זכה בפרס. קרן היה נסער שהשיר שלו ניצח, מפני שהשיר נכתב למעשה בשנת 1940, לאחר שהגרמנים כבשו את פריז בתחילת מלחמת העולם השנייה. הוא הוקלט על ידי קייט סמית' והגיע למקום השמיני ברשימת רבי המכר לפני שהוא היה בשימוש בסרט. קרן שכנע את האקדמיה לשנות את הכלל, כך שהשירים היחידים שהם "מקוריים ונכתבו במיוחד עבור הסרט" זכאים לזכות. שירים שפורסמו לפני עשיית הסרט אינם יכולים להיות מועמדים. בנוסף, שירים שמבוססים על חומרים ישנים יותר, יכולים להתמודד על הפרס. כאשר סרט הוא עיבוד של מחזמר שכבר בוצע, השירים עדיין יכולים להתמודד לפרס. עד טקס פרסי אוסקר ה-17 (1944) מספר המועמדויות היה בלתי-מוגבל. בשנה זו היו 14 שירים מועמדים. מאותה השנה יש רק חמישה שירים מועמדים, למעט מקרים מיוחדים: שנת 2011, שבה היו רק שני מועמדים; בשנים 1988, 2005, ו-2008, אז רק שלושה שירים היו מועמדים; ובשנים 2010 ו-2013, כאשר רק ארבעה היו מועמדים. בשנים האחרונות, מספר המועמדויות שונה בין שניים לחמש. שינויים אלו נבעו מכללי האקדמיה, שקבעו כי כל אחד מחברי סניף המוזיקה של האקדמיה התבקש להצביע לשירים האהובים עליו, באמצעות מערכת נקודות מיוחדת (מתן ניקוד 10, 9.5, 9, 8.5, 8, 7.5, 7, 6.5 או 6 נקודות לשיר). רק שירים שקיבלו ציון ממוצע של 8.25 או יותר היו זכאים למועמדות. אם רק שיר אחד השיג ציון זה, שיר זה והשיר שקיבל את הציון הגבוה ביותר הבא אחריו יהיו שני המועמדים. בעקבות מקרה כזה שקרה בשנת 2011, האקדמיה שינתה את הכללים. במקום המערכת המתמטית שהייתה, הוחלט כי מספר המועמדויות ייקבע לפי מספר הגשות השירים. בהתאם לסכום שהתקבל על ידי האקדמיה יהיה מינימום של חמש מועמדויות. לא כל שיר שמושמע בסרט יכול להיות מועמד לפרס. על פי כללי אקדמיה, שיר צריך להיות "מקורי ונכתב במיוחד עבור הסרט. חייב להיות ביצוע שנשמע היטב, מובן, מהותי (לא בהכרח מוצג באופן חזותי) של מילים ומנגינה, המשמש בגוף הסרט או בתחילת הצגת הקרדיטים". אמנם הפרס הוא חלק מכמה קטגוריות שבהן סרט יכול לקבל מועמדויות מרובות, הסרט הראשון שעשה זאת היה הסרט תהילה בשנת 1980. ארבעה סרטים בלבד השיגו שלוש מועמדויות לפרס. ביוני 2008 הוחלט כי לסרט לא יהיו יותר משתי מועמדויות. מדיה וקבצים בנושא פרס אוסקר לשיר המקורי הטוב ביותר בוויקישיתוף
עמירן שקלים

עמירן שקלים (נולד ב-23 במרץ 1988) הוא כדורגלן עבר ישראלי ששיחק בעמדת המגן השמאלי. שקלים החל לשחק כדורגל במחלקת הנוער של מכבי תל אביב, וב-22 בפברואר 2007 ערך את הופעת הבכורה שלו בקבוצה הבוגרת, כשנכנס כמחליף במשחק מול מכבי חיפה במסגרת גביע הטוטו. גם בעונה שלאחר מכן שותף במשחקי גביע הטוטו, אך לא שיחק בליגה במדי הקבוצה. בקיץ 2008 הושאל להפועל כפר סבא מהליגה הלאומית, וב-27 בספטמבר 2008 הבקיע את שער הבכורה שלו בקריירה, בתיקו 1–1 נגד מכבי הרצליה. בקיץ 2009 חזר למכבי תל אביב, אך לא שותף במשחקי הקבוצה, ובחלון העברות של ינואר 2010 הושאל להפועל פתח תקווה. ב-1 במאי 2010 ערך את הופעת הבכורה שלו בליגת העל, בניצחון 1–2 על הפועל נצרת עילית. אף על פי שלא זכה לדקות משחק רבות בפתח תקווה נשאר במועדון בסיום העונה, ובעונת 2010/2011 ערך במדיה 16 הופעות בליגת העל. בקיץ 2011 הושאל שקלים להפועל ראשון לציון. ב-24 בנובמבר 2011 הבקיע את שער הבכורה שלו בליגת העל, בתיקו 1–1 נגד הפועל רמת השרון, ובסיום העונה ירד עם הקבוצה לליגה הלאומית. בקיץ 2012 הושאל שוב להפועל פתח תקווה, לאחר שירדה לליגה הלאומית, וב-31 בדצמבר 2012 הבקיע צמד בניצחון 5–1 נגד מכבי הרצליה. בקיץ 2013 שוחרר ממכבי תל אביב וחתם במועדון ספורט אשדוד. לאחר שלא זכה לדקות משחק רבות, שוחרר מאשדוד בתום העונה וחזר להפועל פתח תקווה, לאחר שעלתה בחזרה לליגת העל. בעונת 2014/2015 ערך 15 הופעות במדי הקבוצה, ובסופה ירד עמה לליגה הלאומית. ביולי 2016 חתם שקלים בהפועל רמת השרון מהליגה הלאומית, במדיה הבקיע שני שערים בעונת 2016/2017. בקיץ 2017 חזר לקדנציה שלישית בהפועל פתח תקווה, ובעונת 2017/2018 כבש שני שערים בליגה הלאומית. ב-3 ביולי 2018 חתם שקלים בהפועל תל אביב, לאחר שחזרה לליגת העל. ב-8 באוגוסט 2018 ערך את הופעת הבכורה שלו במועדון, כשנכנס כמחליף במשחק מול מ.ס. אשדוד במסגרת גביע הטוטו, ובליגה שותף בארבעה משחקים בעונת 2018/2019. ב-29 ביוני 2019 הודיע שקלים על פרישה ממשחק פעיל. עמירן שקלים, באתר ההתאחדות לכדורגל בישראל עמירן שקלים, באתר Transfermarkt עמירן שקלים, באתר Soccerway עמירן שקלים, באתר FootballDatabase.eu המגן עמירן שקלים חתם בקבוצה ויצטרף לסגל, באתר הרשמי של הפועל תל אביב, 3 ביולי 2018 מאור רחמני, ‏עמירן שקלים פרש: מרגיש שזה הזמן הנכון, באתר ONE‏, 30 ביוני 2019
סטפורדשייר

סטפורדשייר (באנגלית: Staffordshire) הוא מחוז בצפון-מערב אנגליה, באזור מערב המידלנדס. הוא גובל בנוטינגהאמשייר מצפון, דרבישייר ולסטרשייר ממזרח, ווריקשייר מדרום-מזרח, ווסטרשייר ווסט מידלנדס מדרום, ושרופשייר ממערב. העיר הגדולה ביותר במחוז היא סטוק-און-טרנט. 96% מהתושבים הם לבנים, ו-94% נולדו באנגליה (אחוז נוסף נולד בשאר הממלכה המאוחדת). הקהילה היהודית במחוז מונה כ-400 איש. בנוסף על כך, מתגוררים באזור כ-15,000 מוסלמים. במועצת המחוז חברים כ-62 נציגים, מתוכם 51 משויכים למפלגה השמרנית, עשרה למפלגת הלייבור ועוד אחד עצמאי. מדיה וקבצים בנושא סטפורדשייר בוויקישיתוף אתר האינטרנט הרשמי של סטפורדשייר סטפורדשייר, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אנגליה. אתם מוזמנים לתרום לוויקיפדיה ולהרחיב אותו.
ראנגל נארוז

ראנגל נארוז (באנגלית: Wrangell Narrows; שמו לשעבר ברוסית – Пролив Врангеля‏; Proliv Vrangelya או "מצר וראנגל") הוא מצר ים בארכיפלג אלכסנדר שבאלסקה פאנהנדל (Alaska Panhandle), ארצות הברית, המפריד בין האיים קופריאנוף (Kupreanof Island) וווייבודסקי (Woewodski Island) ממערב, לבין האי מיטקוף (Mitkof Island) ממזרח. המצר מקשר בין פרדריק סאונד מצפון למצר סאמנר מדרום, וממנו דרך מפרץ איפיג'ינאיה (Iphigenia Bay) למפרץ אלסקה. מצר שאורכו כ-35 ק"מ משמש את ספינות הדיג ומעבורות של שירות המעבורות של אלסקה (Alaska Marine Highway). אוניות תענוגות גדולות במיוחד אינן מפליגות בו בשל רדידות מימיו. נקרא ב-1838 על ידי גאוגרף רוסי ממוצא פיני לינדנברג (Линденберг‏; G. Lindenberg) על שמו של מגלה ארצות רוסי ממוצא גרמני בלטי פרדיננד וראנגל. מדיה וקבצים בנושא ראנגל נארוז בוויקישיתוף Cruising Lealea in Alaska-Wrangell Narrows, סרטון באתר יוטיוב אי ששטחו כ-2,803 קמ"ר, השוכן בארכיפלג אלכסנדר וקרוי על שמו של איוואן אנטונוביץ' קופריאנוב (Иван Антонович Купреянов, ‏1794–1857) שעמד בראש החברה הרוסית-אמריקאית באמריקה הרוסית בשנים 1835–1840. האי ששוכן בארכיפלג אלכסנדר, מדרום לחצי האי לינדנברג שבמזרח האי קופריאנוף, קרוי על שמו של סְטֵפָן ואסילייביץ' ווייבודסקי (Степан Васильевич Воеводский,‏ 1805–1884), אדמירל בצי הרוסי הקיסרי וראש החברה הרוסית-אמריקאית בשנים 1854–1859. אי ששטחו כ-540 קמ"ר, השוכן בארכיפלג אלכסנדר וקרוי על שמו של פרוקופי פלטונוביץ' מיטקוב (Прокофий Платонович Митьков, ‏1799–1866), קצין בצי הרוסי הקיסרי, סגן מושל אמריקה הרוסית בשנים 1836–1841 וחוקר חופי אלסקה והחלק הצפוני של האוקיינוס השקט. מפליגות בו מעבורות בקו ג'ונו-קטצ'יקן וראנגל-פיטרסבורג. Wrangell Narrows, United States Geological Survey-Geographic Names Information System. ערך זה הוא קצרמר בנושא גופי מים. אתם מוזמנים לתרום לוויקיפדיה ולהרחיב אותו.
פרס גלובוס הזהב לבימוי הטוב ביותר

פרס גלובוס הזהב לבמאי הטוב ביותר בסרט קולנוע מוענק מדי שנה (משנת 1943) על ידי איגוד העיתונאים הזרים בהוליווד לעבודת בימוי מצטיינת בתחום הקולנוע. הבמאי שזכה במספר הפרסים הרב ביותר הוא איליה קאזאן אשר זכה בארבעה פרסים. סטיבן ספילברג מחזיק בשיא המועמדויות: 11, מתוכן זכה 3 פעמים. אתר האינטרנט הרשמי של פרס גלובוס הזהב לבימוי הטוב ביותר
לש (פירושונים)

האם התכוונתם ל... מלאכת לש – אחת מל"ט מלאכות שבת לש (דג) – דג ממשפחת הקרפיוניים, שם מדעי: Abramis brama (אנ') אישים ששם משפחתם לש פיודור לש (Лёш; Lösch) – רופא, מיקרוביולוג ופרזיטולוג רוסי ממוצא גרמני-בלטי פיל לש (Lesh) – מוזיקאי, מקימי להקת הרוק "גרייטפול דד" לס ליש
ורדימון

ורדימון היא משפחה ישראלית, עברות של השמות רוזמן ורוסמן. האם התכוונתם ל... ירוחם ורדימון – מראשוני הקולנוע הישראלי, מחנך וחוקר האות והלשון העברית חנה ורדימון – סופרת ישראלית, אשת ירוחם ורדימון, אמם של אורגד וירום ורדימון וחמותה של מוניקה ורדימון מוניקה ורדימון – שחקנית וזמרת בתיאטרון יידישפיל, כלתם של ירוחם וחנה ורדימון אורגד ורדימון – איש קולנוע ועסקים, סופר, משורר ופעיל חברתי ישראלי ירום ורדימון – מעצב גרפי ואדריכל ישראלי יצחק ורדימון – הממונה על מחוז הדרום במשרד הפנים בעבר.
משה אלחנתי

משה אלחנתי (נולד ב-1951) הוא היסטוריון של העת החדשה ומלמד באוניברסיטת תל אביב בתוכנית הרב-תחומית במדעי הרוח שם הוא גם משמש כמרכז הֶקבץ הלימודים העוסק בתרבות הדיגיטלית וחברת הרשת בראי מדעי הרוח. כמו כן הוא מלמד, במדרשה לאמנות שבבית ברל. נולד וגדל בתל אביב. למד בבית הספר היסודי "גרץ" ולאחר מכן, בתיכון עירוני א'. את לימודיו לתואר ראשון החל בשנות ה-70 בחוג להיסטוריה כללית באוניברסיטת תל אביב כשבמקביל, עסק באמנות פלסטית והציג כמה תערוכות. לאחר כמה שנים, פנה אלחנתי לתחום האקדמי התמקד בו וסיים בהצטיינות את לימודיו לתואר שלישי בבית הספר להיסטוריה באוניברסיטת תל אביב. אלחנתי הוא ד"ר להיסטוריה מודרנית המתמחה בהיסטוריה תרבותית וחברתית של המודרניות בכלל ושל העידן הוויקטוריאני בבריטניה בפרט. עבודת הדוקטורט שלו שנעשתה תחת הדרכתה של פרופ' בילי מלמן: "תצוגות מכובדות פנאי, תחביב וייצוג-עצמי בריטניה, 1864–1873" עסקה, במגוון פעילויות הפנאי היצרני והאקטיבי של מעמדות העובדים במחצית השנייה של המאה ה-19. היה נשוי לאשת הרדיו תרצה יובל אלחנתי. היסטוריה של תרבות הפנאי מחקרו של אלחנתי בנוגע לפעילויות המוגדרות כפנאי-רציני כפי שהתבטאו בבריטניה במאה ה-19, שרטט את התפקיד החשוב של הפנאי בהגדרה העצמית ובמאמציהם של מי שנמנו על מעמדות העובדים, להשיג הכרה ומכובדות אזרחית בעידן שבו טרם זכו בזכות להצביע ולבחור. התרבות הדיגיטלית התעניינותו של אלחנתי בנושא הפנאי כאחד מן המסמנים החשובים של המודרניות וכמכשיר חברתי אקטיבי ואולי אף פוליטי, הביאה אותו לעסוק כבר בראשית שנות ה-90, בהיסטוריה תרבותית וחברתית של האינטרנט, ולבחון, בעזרת כליה המגוונים של התאוריה הביקורתית, מרחבים וירטואליים כזירה לפעילות פנאי יצרנית בקנה מידה חסר תקדים. ההיסטוריה התרבותית של המחשבה והסנטימנט האקולוגי בחברה המערבית תחום נוסף הנמנה עם מחקריו הוא בדיקת הזיקות המתקיימות החל מן המאה ה-18 בין היחס לטבע לבין הקדמה, החל בהוגי הנאורות ועד לאנשי התרבות הדיגיטלית ועקרונותהקיברנטיקה באשר לטיב יחסי אדם, טבע וטכנולוגיה בעידן הפוסט-הומני. כתיבה, תרגום ומחקר באוטופית התמקדות באוטופיות שנכתבו במאה ה-19 ובמשמעויות הפוליטיות והתרבותיות שנודעו להן. ויליאם מוריס, חדשות משום מקום, הוצאת רסלינג, תל אביב 2015 אלחנתי תרגם והוסיף ביאורים, הקדמה וסוף דבר לרומן האוטופי: חדשות משום מקום (News from Nowhere), ספרו של הסוציאליסט, האומן ואיש הספרות האנגלי ויליאם מוריס (Morris). בספר, שראה אור בשנת 1891, מציע מוריס דילוג בזמן אל אנגליה של המאה ה-21, זו, שלאחר מהפכה אלימה, התגבשה בה סוף סוף החברה הטובה. חברה אוטופית זו מתוארת כחברה מבוזרת מבחינה פוליטית, שוויונית מבחינה חברתית, אסתטית לעילא בכל מה שנוגע בתרבותה החומרית וגן עדן אקולוגי מצד נופיה האורבניים, הכפריים והפראיים המתמזגים בנינוחות אלו באלו. חכים ביי, טאז, הוצאת רסלינג, תל אביב 2008 בנוסף אלחנתי הוא עורך לשעבר וחבר מערכת בכתב העת "היסטוריה ותאוריה: הפרוטוקולים". משה אלחנתי, "טיסתו של פאוסט על גלימתו של השטן", בצלאל, כתב עת לתרבות חזותית, ינואר 2011 משה אלחנתי, "מציורי המערות לטלפון החכם": ספר אנלוגי בעידן דיגיטלי, באתר הארץ, 9 באפריל 2017 אסתר זנדברג, למה לא התממשה האוטופיה האורבנית של ויליאם מוריס, באתר הארץ, 4 במרץ 2015 משה אלחנתי, טכנוטופיה ותרבות הסייבר, עכבר העיר משה אלחנתי, הריטואל הטקסטואלי, בבל (מתוך סטודיו) משה אלחנתי, דף שער בספרייה הלאומית
1905 בספורט

ערך מורחב – 1905 בטור דה פראנס מנצח לואי טרוסליה (צרפת צרפת) אליפות צרפת הפתוחה - קייט גילו (צרפת צרפת) אליפות וימבלדון - מאי סאטון (ארצות הברית ארצות הברית) אליפות ארצות הברית הפתוחה - אליזבת מור (ארצות הברית ארצות הברית) אליפות אוסטרליה הפתוחה - רודני היט (צרפת צרפת) אליפות צרפת הפתוחה - מוריס ז'רמן (צרפת צרפת) אליפות וימבלדון - לורנס דוהרטי (בריטניה בריטניה) אליפות ארצות הברית הפתוחה -בילס רייט (ארצות הברית ארצות הברית) ערך מורחב – אליפות וימבלדון 1905 ערך מורחב – גביע דייוויס 1905 נבחרת בריטניה (בריטניה) זכתה בגביע לאחר ניצחון 5:0 על נבחרת ארצות הברית (ארצות הברית). סרייה א' - יובנטוס זוכה באליפות. פרמייר ליג - ניוקאסל יונייטד זוכה באליפות. הגביע האנגלי - אסטון וילה זוכה בגביע האנגלי. ליגת העל הארגנטינאית - "אלומני" מבואנוס איירס זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - "פאוליסטנו" זוכה באליפות בונדסליגה - אוניון ברלין זוכה באליפות. גביע המלך הספרדי - ריאל מדריד זוכה בגביע. צ'לסי - אנגליה אנגליה קריסטל פאלאס - אנגליה אנגליה גלאטסראיי - טורקיה טורקיה סביליה - ספרד ספרד ארמיניה בילפלד - גרמניה גרמניה מיינץ - גרמניה גרמניה הראדץ קראלובה - צ'כיה צ'כיה אינדפנדיינטה ארגנטינה ארגנטינה בוקה ג'וניורס ארגנטינה ארגנטינה זולטאן הלמיי ( האימפריה האוסטרו-הונגרית (הונגריה)) 3 בדצמבר בווינה, אוסטריה - שיא עולם ראשון במשחה ל-100 מטר חופשי בתוצאה של 1:05.8 דקות מדיה וקבצים בנושא 1905 בספורט בוויקישיתוף
הרפורדשייר

הֵרֵפוֹרְדְשֵׁייר (באנגלית: Herefordshire) הוא מחוז טקסי והיסטורי הממוקם באזור מערב המידלנדס באנגליה. הוא גובל בשרופשייר מצפון, ווסטרשייר ממזרח, גלוסטרשייר מדרום-מזרח, ובווילס ממערב. בירת המחוז היא העיר הרפורד. המחוז הוקם בשנת 1996. צמיחת האוכלוסייה מהירה יחסית ביחס לאנגליה. בשנים 1991–2011 אוכלוסיית המחוז צמחה בכ-14.4%, בהשוואה ל-10% בכל אנגליה. 98.2% מהתושבים הם לבנים, 0.8% אסייתים, 0.2% שחורים ו-1.5% הוא מעורב או מגזע אחר. ההרפורדשייר מכיל כשני מחוזות בחירה לבית הנבחרים הבריטי. כיום (2017), שני נציגי המחוז הם מן המפלגה השמרנית. במועצת המחוז פועלים כ-53 נציגים הבוחרים את מנהיג המחוז הממנה 8 נציגים נוספים לקבינט. הבחירות למועצה מתקיימות אחת לארבע שנים. הבחירות האחרונות התקיימו בשנת 2015. מדיה וקבצים בנושא הרפורדשייר בוויקישיתוף אתר האינטרנט הרשמי של הרפורדשייר הרפורדשייר, באתר אנציקלופדיה בריטניקה (באנגלית) על מחוזות היסטוריים של אנגליה, ראו: Historic counties of England. ערך זה הוא קצרמר בנושא גאוגרפיה של אנגליה. אתם מוזמנים לתרום לוויקיפדיה ולהרחיב אותו.
רועי בקל

רועי בקל (נולד ב-7 באוקטובר 1987) הוא כדורגלן עבר ישראלי ששיחק בעמדת הקשר. בקל התחיל את הקריירה שלו במחלקת הנוער של מכבי פתח תקווה. ב-13 באוגוסט 2006 ערך את הופעת הבכורה שלו בקבוצה הבוגרת של המועדון, בניצחון 0-1 על בני יהודה תל אביב במסגרת גביע הטוטו. עד לסיום העונה ערך בסך הכל ארבע הופעות בגביע הטוטו. ב-8 במרץ 2008 ערך את הופעת הבכורה שלו בליגת העל, בהפסד 3-0 למועדון ספורט אשדוד. בקיץ 2009 הושאל להפועל רמת השרון. מהליגה הלאומית. ב-13 בנובמבר 2009 הבקיע את שער הבכורה שלו בקריירה, בהפסד 5-3 להכח עמידר רמת גן במסגרת גביע הטוטו. בקיץ 2010 חזר למכבי פתח תקווה, וכבש שני שערים ב-24 הופעות בליגת העל. בקיץ 2011 חתם באלקי לרנקה מליגת העל הקפריסאית. בעונתו הראשונה במועדון שותף רק ב-12 משחקים והבקיע שער אחד, ובעונתו השנייה ערך 23 הופעות וכבש שלושה שערים. בקיץ 2013 חזר לישראל וחתם במועדון ספורט אשדוד. ב-1 בספטמבר 2013 כבש את שער הבכורה שלו במועדון, בניצחון 2-3 על מכבי חיפה. ב-28 בינואר 2014 הבקיע צמד בניצחון 1-2 על מכבי תל אביב במסגרת גביע המדינה, ובסך הכל כבש בעונה זו שבעה שערים בכל המסגרות. באוקטובר 2014 קרע את הרצועה ולא חזר לשחק עד תום העונה. בסיום העונה פרש ממשחק פעיל.[דרוש מקור] מדיה וקבצים בנושא רועי בקל בוויקישיתוף רועי בקל, באתר ההתאחדות לכדורגל בישראל רועי בקל, באתר Transfermarkt רועי בקל, באתר Soccerway
פגי אשקרופט

דיים אדית מרגרט אמילי אשקרופט (באנגלית: Edith Margaret Emily Ashcroft;‏ 22 בדצמבר 1907 - 14 ביוני 1991), הייתה שחקנית תיאטרון, קולנוע וטלוויזיה אנגלייה, שנודעה בשם פגי אשקרופט (Peggy Ashcroft). זכתה בפרס אוסקר לשחקנית המשנה הטובה ביותר ובפרס גלובוס הזהב. פגי אשקרופט נולדה בקרוידון שבאנגליה, למדה בבית ספר למשחק "Central School of Speech and Drama" בלונדון. החלה להופיע על במות התיאטרון מגיל צעיר, הופעתה הראשונה בווסט אנד הייתה ב-1927, אחרי שלוש שנים גילמה את תפקיד דזדמונה במחזה אותלו לצידו של השחקן האפרו-אמריקאי פול רובסון. המשיכה להופיע בתיאטראות בלונדון ושיחקה בתפקידים רבים לצידו של ג'ון גילגוד. הופעותיה בסרטי קולנוע וטלוויזיה היו מעטות אך בלתי נשכחות. אחד מתפקידה הראשונים בקולנוע היה בסרטו של אלפרד היצ'קוק "39 המדרגות". בשנת 1937 השתתפה בתוכנית טלוויזיה של ה-BBC, בה הוצג קטע מהמחזה "הלילה השנים עשר", זו הייתה הפקה ראשונה של מחזה שייקספירי בטלוויזיה. התפקיד הידוע ביותר שלה בקולנוע היה בסרטו של דייוויד לין "המעבר להודו" משנת 1984 עבורו זכתה בפרס האוסקר בקטגוריית שחקנית המשנה. באותה שנה הופיעה בסדרת הטלוויזיה עטורת השבחים "היהלום שבכתר" בתפקיד בארבי בצ'לור, על תפקיד זה זכתה בפרס באפט"א לשחקנית הטובה ביותר בתפקיד ראשי. אשקרופט הייתה נשואה וגרושה שלוש פעמים, היו לה בן ובת עם בעלה השלישי לורד ג'רמי הצ'ינסון. ב-1951 זכתה באות מסדר האימפריה הבריטית (OBE) וב-1956 קיבלה את התואר "Dame Commander of the British Empire" . ב-14 ביוני 1991 מתה בלונדון משבץ בגיל 83. קולנוע טלוויזיה מדיה וקבצים בנושא פגי אשקרופט בוויקישיתוף פגי אשקרופט, במסד הנתונים הקולנועיים IMDb (באנגלית) פגי אשקרופט, באתר AllMovie (באנגלית) פגי אשקרופט, במסד הנתונים הקולנועיים KinoPoisk (ברוסית) פגי אשקרופט, באתר MusicBrainz (באנגלית) ריאיון עם פגי אשקרופט, מעריב, 29 באוקטובר 1965 אלי יריב, תודה לפגי אשקרופט, חרות, 19 בנובמבר 1965 פגי אשקרופט, באתר "Find a Grave" (באנגלית) פגי אשקרופט, באתר אנציקלופדיה בריטניקה (באנגלית)
גל בראל

גל בראל (נולד ב-15 ביוני 1990) הוא כדורגלן עבר ישראלי שיחק בעמדת הבלם והקשר האחורי. בראל התחיל את הקריירה שלו במחלקת הנוער של הפועל רמת השרון, וב-11 באוגוסט 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול הפועל נצרת עילית במסגרת גביע הטוטו לליגה הלאומית. לאחר מכן המשיך לשחק בקבוצת הנוער, ובעונת 2008/2009 הושאל לקבוצת הנוער של בית"ר ירושלים. בעונת 2009/2010 חזר בראל להפועל רמת השרון והפך לשחקן הרכב קבוע בקבוצה, עמה זכה בעונת 2010/2011 בגביע הטוטו לליגה הלאומית. בתום העונה העפיל עם הקבוצה לליגת העל לראשונה בתולדותיה. ב-27 באוגוסט 2011 ערך את הופעת הבכורה שלו בליגת העל, בהפסד 1–2 להפועל ראשון לציון. בתחילת עונת 2012/2013 נפצע, וחזר למגרשים רק במחזור ה-22. לאחר שבעונת 2013/2014 ירד עם הפועל רמת השרון לליגה הלאומית, בקיץ 2014 חתם בראל במועדון ספורט אשדוד, במדיה ערך רק שש הופעות בליגה, ובתום העונה ירד עם הקבוצה לליגה הלאומית. לקראת עונת עונת 2015/2016 חתם בהפועל פתח תקווה, לאחר שירדה לליגה הלאומית. את עונת 2016/2017 התחיל כשחקן חופשי. בינואר 2017 חתם במועדון נעוריו, הפועל רמת השרון עד לסיום העונה. באוגוסט 2018 הצטרף להפועל עכו. ב-13 ביולי 2020, בראל חתם בהפועל רעננה. ב-8 בפברואר 2021, בראל חתם במכבי בני ריינה מליגה א' צפון, ובתום העונה עבר להפועל קלנסווה מליגה ב'. גל בראל, באתר ההתאחדות לכדורגל בישראל גל בראל, באתר Transfermarkt גל בראל, באתר Soccerway גל בראל, באתר FootballDatabase.eu תום נחום, ‏גל בראל חתם ברעננה: אוכל לתרום מהניסיון שלי, באתר ONE‏, 13 ביולי 2020 מיכאל וייסרמן, גל בראל חתם במכבי ריינה, באתר דאבל פס, 8 בפברואר 2021
סביטלובודסק

סביטלובודסק (אוקראינית: Світловодськ) היא עיר במחוז קירובוגרד אוקראינה. העיר הוקמה ב-1954 כיישובם של בוניה של תחנת הכוח ההידראולית של קרמנצ'וג. היישוב קיבל מעמד של עיר ב-1961, אז העיר קיבלה שם חרושצ'וב (ניקיטה חרושצ'וב באותה תקופה היה מזכ"ל המפלגה הקומוניסטית וראש הממשלה של ברית המועצות, הוא נכח בעת ההפעלה הראשונה של תחנת הכוח). ב-1962 שונה שמה של העיר לקרמגס (КремГЭС), וב-1969 היא קיבלה את שמה הנוכחי. שינוי אוכלוסייה של סביטלובודסק לאורך השנים: ההרכב הלאומי של תושבי סביטלובודסק בשנת 2001: מדיה וקבצים בנושא סביטלובודסק בוויקישיתוף http://www.oval.ru/enc/63958.html http://www.ukrcensus.gov.ua/results/general/city/kirovograd/ http://www.ukrcensus.gov.ua/results/general/nationality/kirovograd
גילוי מוקדם

ברפואה מונעת, גילוי מוקדם הוא מניעה שניונית של מחלות - הליך שמטרתו לגלות מחלה או גורם סיכון בשלבים מוקדמים שלהם, כשנזקיהם עדיין אינם גלויים, על מנת לטפל בהם בשלב מוקדם ככל האפשר ולשנות את מהלך המחלה. לגילוי מוקדם משמשות בדיקות רפואיות שגרתיות (בדיקות דם, מדידת לחץ דם, הדמיה וכדומה), וכן בדיקות ממוקדות באנשים שבהם החשש למחלה מסוימת גדול יותר. מבחינת הרפואה המונעת, גילוי מוקדם בא לאחר מניעה ראשונית - הפחתת החשיפה לגורמי סיכון, או יצירת חסינות כלפיהם, באמצעות אימוץ אורח חיים בריא, חיסונים, טיפול תרופתי מונע וכדומה, ולפני מניעה שלישונית - התערבות לאחר הופעת המחלה לשם הפחתת הסיבוכים וצמצום השלכותיה של מחלה מפושטת. ערך מורחב – הריון#בדיקות פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. ערך מורחב – אונקולוגיה#גילוי מוקדם ואבחון של מחלות ממאירות לגילוי מוקדם תפקיד מרכזי במאבק במחלת הסרטן - אחוזי הריפוי של סרטן שהתגלה בשלב התחלתי הם גבוהים, בעוד סרטן שהתגלה בשלבים מאוחרים בדרך כלל אינו ניתן לריפוי, ועלול להוביל למוות. יחד עם זאת, לסקירות המיועדות לגילוי מוקדם של סרטן יש גם סיכונים לנזק. לשם גילוי מוקדם משמשות בדיקות אחדות: ממוגרפיה - בדיקה המשתמשת בקרני רנטגן ומיועדת לזיהוי ואיבחון מוקדם של רקמות חשודות באזור החזה, לאיתור של סרטן השד. על פי מאמר משנת 2023, בדיקת סקירה זו איננה מביאה כנראה להארכת חיים. בדיקה עצמית לגילוי סרטן השד - בבדיקה יש לחפש סימנים חשודים המעידים על אפשרות של התפתחות סרטנית. סימנים אלה כוללים שינוי צורה באחד מהשדיים, הופעת גומות או בליטות, הופעת כלי דם, תזוזת הפטמה או הפרשות ממנה. בנוסף, על ידי מישוש ניתן לחוש בגושים בשד או בבית השחי. קולונוסקופיה ובדיקת דם סמוי בצואה, לגילוי מוקדם של סרטן המעי הגס. על פי מאמר משנת 2023, בדיקת דם סמוי בצואה וקולונוסקופיה אינן מביאות כנראה להארכת חיים, ובדיקת סיגמואידוסקופיה מביאה להארכת חיים ממוצעת של כ-3 חודשים. סריקה ויזואלית יסודית של העור, לאיתור שומות וסימנים חריגים על העור, העשויים להעיד על חשש לסרטן העור. בניגוד למרבית הבדיקות, המצריכות מכשור רפואי, בדיקה זו יכול אדם לבצע בעצמו. בין הסימנים מעוררי החשד: הופעת נקודת חן חדשה (כתם שטוח או גבשושית) ההולכת וגדלה בהתמדה, שינוי בגודל בצבע ובצורה של שומה או של נקודת חן קיימת, פצע שלא נרפא. אם סימנים אלה מופיעים, יש לגשת לבדיקה של רופא עור. בדיקת דם שתגלה סרטן, שנים לפני התפרצותו. מדענים מקליבלנד קליניק באוהיו פיתחו בדיקת דם שתאפשר גילוי מוקדם של סרטן. מחברי המחקר טוענים שבבדיקה שערכו בקרב 1600 בני אדם, הצליחו לזהות כ-90% סמנים גנטיים של סרטן מכמה סוגים H. Gilbert Welch, Tanujit Dey, Testing Whether Cancer Screening Saves Lives: Implications for Randomized Clinical Trials of Multicancer Screening, JAMA internal medicine, 2023-08-28 doi: 10.1001/jamainternmed.2023.3781 (באנגלית) Michael Bretthauer, Paulina Wieszczy, Magnus Løberg, Michal F. Kaminski, Tarjei Fiskergård Werner, Lise M. Helsingen, Yuichi Mori, Øyvind Holme, Hans-Olov Adami, Mette Kalager, Estimated Lifetime Gained With Cancer Screening Tests: A Meta-Analysis of Randomized Clinical Trials, JAMA internal medicine, 2023-08-28, עמ' e233798 doi: 10.1001/jamainternmed.2023.3798 (באנגלית) אילן גטניו, פריצת דרך: בדיקת דם תגלה סרטן..., באתר ישראל היום, 3 ביוני 2018 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אוסאמה

אוסאמה (בספרדית: Ozama) הוא נהר ברפובליקה הדומיניקנית. אורכו 148 ק"מ, והוא הנהר הרביעי באורכו במדינה, אחרי יאקה דל נורטה, יונה ויאקה דל סור. מוצאו ברכס יאמאסה (Yamasá) שבדרום המדינה, סמוך לעיר וייה אלטאגראסיה, והוא נשפך לים הקריבי בתחומי הבירה סנטו דומינגו. בסמוך לשפך, בצדו המערבי, מצוי מבצר אוסאמה, המבצר הראשון שהקימו הספרדים ביבשת אמריקה, במטרה להגן על העיר. לנהר זורמים שלושה נהרות עיקריים: איסבלה, סאביטה (Sabita) ויבקאו (Yabacao). פרט לכך, מוזרמים אליו גם שפכים רבים, ביתיים ותעשייתיים, והוא אחד הנהרות המזוהמים במדינה. מדיה וקבצים בנושא אוסאמה בוויקישיתוף ערך זה הוא קצרמר בנושא גאוגרפיה של הקריביים ובנושא נהרות ונחלים. אתם מוזמנים לתרום לוויקיפדיה ולהרחיב אותו.
מבצר אוסאמה

מבצר אוסאמה (בספרדית: Fortaleza Ozama) הוא מבצר בסנטו דומינגו, בירת הרפובליקה הדומיניקנית, סמוך לגדתו המערבית של נהר אוסאמה. המבצר הוקם בין 1502 ל-1505 בהוראת המושל ניקולאס דה אובאנדו במטרה להגן על סנטו דומינגו ועל הנמל שלה מפני שודדי ים ומפני יריבותיה של ספרד על השליטה באזור – בריטניה, פורטוגל וצרפת. בדומה למבנים אחרים באותה תקופה, גם את המבצר בנו ילידים בני הטאינו ועבדים שהובאו מאפריקה. עם השלמת הבנייה היה מבצר אוסאמה לראשון המבצרים הספרדים ביבשת אמריקה, ולמעשה המבנה הצבאי הראשון של מעצמה אירופית כלשהי ביבשת זו. הלבנים ששימשו לבניית המבצר סותתו מאלמוגים שנישלו מהים, והן הוצמדו זו לזו בתערובת של גבס, חרסית, גיר ודם של בעלי חיים. המבנה הראשון שהוקם, שהוא גם המבנה המרכזי בתחומי המבצר, הוא "מגדל המחווה" (Torre de Homenaje), המתנשא לגובה של 18 מטרים. סביבו הוקמו יתר המבנים ועמדות לתותחים. החומות המקיפות את המבצר נבנו בעובי של 3 מטרים, פרט לחומה הפונה לנהר, שעוביה מטר אחד. שער הכניסה, הפונה לעיר, הוקם ב-1608. פרט להגנה על העיר, שימש המבצר גם כבית סוהר, ובייעודו זה פעל עד 1965. עם פינויו באותה שנה, נפתח המבצר לציבור הרחב. ב-1990 הוכרזה העיר הקולוניאלית של סנטו דומינגו כאתר מורשת עולמית, והמבצר נכלל בשטח ההכרזה. מדיה וקבצים בנושא מבצר אוסאמה בוויקישיתוף מבצר אוסאמה באתר הרובע הקולוניאלי של סנטו דומינגו